cyanic-selkie/wikianc huggingface dataset:
আল-হাজ হাসান গুলিদ আবতিদুন স্টেডিয়াম
আয়োজন
স্টেডিয়ামটি জিবুতি জাতীয় ফুটবল দলের আন্তর্জাতিক খেলা, ঘরোয়া লিগ, কাপ, সুপার কাপ ও মল্লক্রীড়া প্রতিযোগিতা অনুষ্ঠানের প্রধান আয়োজনের প্রধান ভেন্ন্যু। ২০০০ সালের ৭ এপ্রিল, এই স্টেডিয়ামে ২,৭০০ দর্শকের উপস্থিতিতে স্বাগতিক জিবুতি ও গণতান্ত্রিক কঙ্গো প্রজাতন্ত্রের মধ্যে ২০০২ সালের ফুটবল বিশ্বকাপের বাছাইপর্বের অনুষ্ঠিত হয়েছিল। এটা ছিল এই ভেন্যুর প্রথম আন্তর্জাতিক ফুটবল ম্যাচ। স্টেডিয়ামটি প্রতি বছর মার্চ মাসে আয়োজিত আন্তর্জাতিক সেমি-ম্যারাথনের শুরু ও সমাপনী স্থান হিসেবে নিয়মিত ব্যবহৃত হয়।
কালিকাপুর রেলওয়ে স্টেশন
কালিকাপুর রেলওয়ে স্টেশন হল শিয়ালদহ–ক্যানিং লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার কালিকাপুর ও তার পার্শ্ববর্তী এলাকাগুলিতে রেল পরিষেবা প্রদান করে।
স্টেশন চত্বর
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।
ধাপ
ধাপ গ্রামের বসতিকে একটি ছোট উপত্যকার সাথে তুলনা করা যেতে পারে। এটি মহাকালী নদীর তীরে অবস্থিত যার চারপাশে উঁচু পাহাড় রয়েছে। থালীগড়, জেলার অন্যতম প্রধান স্রোতস্বিনী যা ধাপের কেন্দ্রস্থল দিয়ে প্রবাহিত। প্রধান খাদ্য হ'ল ভাট (ভাজা ভাত) এবং ডাল (খাদ্যশস্য এবং ডাল) বা পলাউ (শস্যপিণ্ড মিশ্রিত দই দিয়ে করা রান্না)। মহাকালী নদীর সুমিষ্ট পানির মাছগুলিও উপভোগ করা যায়। গ্রাম কৃষির উৎপাদনের ক্ষেত্রে স্বতন্ত্র। স্থানীয় থালিগড় নদীর পানি প্রচুর পরিমাণে ফসল জন্মাতে সহায়তা করে।
রূপসদী ইউনিয়ন
রূপস্‌দী বাংলাদেশের ব্রাহ্মণবাড়িয়া জেলার অন্তর্গত বাঞ্ছারামপুর উপজেলার একটি ইউনিয়ন।
আয়তন
রূপসদী ইউনিয়নের আয়তন ৩,২৯৭ একর (১৩.৩৪ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী রূপসদী ইউনিয়ন এর মোট জনসংখ্যা ২০,৯০৯ জন। এর মধ্যে পুরুষ ৯,৬৫২ জন এবং মহিলা ১১,২৫৭ জন। মোট পরিবার ৪,১২৮টি। জনসংখ্যার ঘনত্ব প্রতি বর্গ কিলোমিটারে প্রায় ১,৫৬৭ জন।
ইতিহাস
রূপসদী ইউনিয়ন পূর্বে রূপসদী পশ্চিম ইউনিয়ন নামে পরিচিত ছিল।
অবস্থান ও সীমানা
বাঞ্ছারামপুর উপজেলার দক্ষিণ-পূর্বাংশে রূপসদী ইউনিয়ন এর অবস্থান। এ ইউনিয়নের পশ্চিমে ও উত্তরে ছয়ফুল্লাকান্দি ইউনিয়ন, পূর্বে ফরদাবাদ ইউনিয়ন এবং দক্ষিণে ছলিমাবাদ ইউনিয়ন অবস্থিত।
প্রশাসনিক কাঠামো
রূপসদী ইউনিয়ন বাঞ্ছারামপুর উপজেলার আওতাধীন ১০নং রূপস্‌দী ইউনিয়ন পরিষদ। ইউনিয়নটিতে একটি গ্রাম রূপস্‌দী, যার দুইটি শাখা গ্রাম হোগলাকান্দা এবং খাউরপুর নিয়ে গঠিত। এ ইউনিয়নের প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ।
শিক্ষা ব্যবস্থা
২০১১ সালের আদমশুমারি অনুযায়ী রূপস্‌দী ইউনিয়নের সাক্ষরতার হার ৪৮.১%।
শিক্ষা প্রতিষ্ঠান
এছাড়াও আরও কিছু কিন্ডার গার্ডেন আছে।
হাট-বাজার
রূপস্‌দী গ্রামে ছোট বড় মোট ৪টি বজার আছে, এর মধ্যে প্রাচীন দুইটি বাজার হলো রূপস্‌দী উত্তর বাজার যা বালুয়াকান্দি বাজার নামেও পরিচিত এবং রূপস্‌দী দক্ষিণ বাজার। এছাড়া রূপস্‌দী দক্ষিণপাড়ায় জামাই বাজার ও রূপস্‌দী মধ্যপাড়ায় বৌ বাজার নামে ছোট দুইটি বাজার এবং হোগলাকান্দি বন্যার বাজার রয়েছে।
জনপ্রতিনিধি
১।প্রয়াত শাহজাহান হাওলাদার সুজন এমপি। ২।প্রয়াত ফিরোজ মিয়া চেয়ারম্যান ৩।প্রয়াত কালা মিয়া চেয়ারম্যান। ৪।প্রয়াত কাদির মিয়া চেয়ারম্যান। ৫।প্রয়াত মোঃ ফিরোজ মিয়া চেয়ারম্যান।(৬ বার নির্বাচিত) ৬।জনাব মোঃ মহসিন মিয়া চেয়ারম্যান। ৭।জনাব মোঃ আঃ হাকিম চেয়ারম্যান।
আরশাদ মাদানি
সাইয়্যিদ আরশাদ মাদানি (জন্ম ১৯৪১) জমিয়ত উলামায়ে হিন্দের প্রেসিডেন্ট। তার পিতার নাম হুসাইন আহমদ মাদানি। ২০০৬ সালের ৮ই ফেব্রুয়ারি বড় ভাই আসআদ মাদানির পর তিনি জমিয়ত উলামায়ে হিন্দের প্রেসিডেন্ট নির্বাচিত হয়েছিলেন। ২০২১ সালে তিনি ৫ম আমিরুল হিন্দ নির্বাচিত হন।
শিক্ষাজীবন
মাত্র ৮ বছর বয়সে মাওলানা সাইয়্যিদ আরশাদ মাদানি গোটা কুরআন মুখস্থ করে ফেলেছিলেন। তারপর দারুল উলুম দেওবন্দের নিয়ম অনুযায়ী তিনি পাঁচ বছর ফার্সি ভাষার ওপর পড়াশোনা করেন। এরপর ১৯৫৫ সালে তিনি আরবী পড়া শুরু করেন এবং ১৯৫৯ সালে দারুল উলুম দেওবন্দে ভর্তি হন। ১৯৬৩ সালে তিনি দাওরায়ে হাদিস শেষ করেন।
শিক্ষকমণ্ডলী
তার শিক্ষকগণের মধ্যে উল্লেখযোগ্য কয়েকজন হলেন ক্বারী আসগার আলী, মাওলানা সৈয়দ ফখরুদ্দীন মুরাদাবাদী, মাওলানা ইজাজ আলী, আল্লামা মোহাম্মাদ ইব্রাহিম বলিয়াভী, মাওলানা জলীল আহমেদ কিরানভি, মাওলানা আখতার হুসাইন দেওবন্দি এবং মাওলানা ওয়াহেদুজ্জামান কিরানভি প্রমুখ। এছাড়া তিনি সৌদি আরবের মদীনায় থাকাকালীন অনেক আরব বিদ্বানদের কাছে জ্ঞানচর্চা করেন।
কর্মজীবন
আরশাদ মাদানি কর্মজীবন শুরু করেন ১৯৬৫ সালে বিহার প্রদেশের প্রসিদ্ধ শিক্ষা প্রতিষ্ঠান জামিয়া কাসিমিয়া গয়ায় শিক্ষক হিসাবে যোগদানের মাধ্যমে। ১৯৬৯ সালে দারুল উলূম দেওবন্দের শাইখুল হাদীস এবং তৎকালীন জমিয়তে উলামায়ে হিন্দের সভাপতি সায়্যিদ ফখরুদ্দীনের হুকুমে জামিয়া কাসিমিয়া মাদরাসা শাহী মুরাদাবাদে মুদাররিস পদে যোগদান করেন। ১৯৭১ সালে মাওলানা ফখরুদ্দীন তার শিক্ষাগত যোগ্যতা ও পরিচালনার দক্ষতা দেখে শিক্ষা কমিটির কনভেনার এবং ১৯৭২ সালে সহকারী শিক্ষা সচিব হিসাবে নিয়োগ দেন। তখন মাওলানা ফখরুদ্দীন নিজেই শিক্ষা সচিব ছিলেন। ১৯৮২ সালে দারুল উলূম দেওবন্দের মজলিসে শুরার আহবানে তিনি মুহাদ্দিস পদে যোগদান করেন। ১৯৯৬-২০০৮ সাল পর্যন্ত দারুল উলূম দেওবন্দের শিক্ষা সচিব ছিলেন। তিনি তার দায়িত্ব পালনকালে হিফয বিভাগ, ক্বিরায়াত বিভাগও প্রথমিক আরবী বিভাগসমূহ অতুলনীয়ভাবে সফলতা লাভ করে। বর্তমানে তিরমিযি শরিফ অধ্যাপনায় নিয়োজিত আছেন। ২০১২ সালে রাবেতায়ে আলম আল ইসলামি এর সদস্য পদ লাভ করেন।
আধ্যাত্মিকতা
শিক্ষা জীবন শেষ করার পরপরই তিনি আধ্যাত্মিক সাধনা শুরু করেন। তার বড় ভাই আসআদ মাদানি র নিকট বাইআত হন। যেহেতু তার পিতা হুসাইন আহমদ মাদানির কাছ থেকে শৈশবে আধ্যাত্মিক জ্ঞান লাভ করেছেন, তাই অতি অল্প সময়ে তিনি স্বীয় লক্ষ্য অর্জন করেন। তিনি দীর্ঘ ১৪ মাস সৌদি আরবের মদীনায় অবস্থান করে ইসলামী জ্ঞান লাভ করেন। পৃথিবীর বিভিন্ন দেশে তার মুরিদ তথা আধ্যাত্মিক শিষ্য রয়েছে।
রাজনৈতিক কর্মকাণ্ড
তিনি ভারতের বিভেদনীতির একজন কড়া সমালোচক ছিলেন। তার মতামত হলো এই বিভেদনীতির জন্য ১৯৪৭ সালে ভারত ভাগ হয়েছে। তিনি বলেন, নরেন্দ্র মোদী ভারতের সব মুসলিমের কাছে গ্রহণযোগ্য না।
ব্রেরেটন রিপোর্ট
ইন্সপেক্টর জেনারেল অব দ্য অস্ট্রেলিয়ান ডিফেন্স ফোর্স আফগানিস্তান ইনকুইরি রিপোর্ট, যা সাধারণত ব্রেরেটন রিপোর্ট (তদন্ত প্রধানের নামে) নামে পরিচিত, হলো ২০০৫ থেকে ২০১৬ সালের মধ্যে আফগানিস্তান যুদ্ধের সময় অস্ট্রেলিয়ান প্রতিরক্ষা বাহিনী (এডিএফ) কর্তৃক সংঘটিত যুদ্ধাপরাধের প্রতিবেদন। তদন্তের নেতৃত্বে ছিলেন পল ব্রেরেটন, যিনি উভয় নিউ সাউথ ওয়েলস সুপ্রিম কোর্টের বিচারক এবং সেনা রিজার্ভের একজন মেজর জেনারেল ছিলেন। স্বাধীন কমিশন ইন্সপেক্টর জেনারেল অব দ্য অস্ট্রেলিয়ান ডিফেন্স ফোর্স দ্বারা তদন্ত ২০১৬ সালে শুরু হয়েছিল। দীর্ঘ তদন্তের পর সালে চূড়ান্ত প্রতিবেদনটি জমা দেয়া হয়।  প্রকাশ্যে তা প্রকাশিত হয়।
প্রতিবেদনে অস্ট্রেলিয়ার বিশেষ বাহিনীর সদস্যদের দ্বারা (অথবা নির্দেশে) ৩৯ জন বেসামরিক নাগরিক ও বন্দীদের হত্যার প্রমাণ পাওয়া যায়, যা এডিএফ কর্মীদের দ্বারা সংগঠিত করা হয়েছিল।. প্রতিবেদনে বলা হয়, এডিএফের ২৫ জন কর্মী এই হত্যাকাণ্ডের সঙ্গে জড়িত ছিল, যারা এই ঘটনার জন্য "আনুষঙ্গিক" ছিল। জড়িতদের মধ্যে কেউ কেউ এখনও এডিএফ -এর সাথে কাজ করছেন। প্রতিবেদনে আলোচিত আইনবিরোধী হত্যাকাণ্ড ২০০৯ সাল থেকে শুরু হয়েছিল, যার বেশিরভাগ ২০১২ এবং ২০১৩ সালে ঘটেছিল।
রিপোর্ট
প্রতিবেদনটি তিনটি ভাগে বিভক্ত। প্রথম অংশটিতে এই অনুসন্ধানের পটভূমি এবং প্রসঙ্গ বর্ণনা করা হয়েছে। দ্বিতীয় অংশে প্রতিবেদনের মূল অংশ রয়েছে, যেখানে ৫৭ টি ঘটনা এবং নোটের বিষয়গুলি বিশদভাবে পরীক্ষা করা হয়েছে এবং প্রত্যেকটি ঘটনার ক্ষেত্রে মন্তব্য এবং সুপারিশ করা হয়েছে। তৃতীয় অংশে যেসব আনুসাঙ্গিক পরিবেশের প্রভাব এখানে থাকতে পারে বলে মনে হয়, সেসব পদ্ধতিগত বিষয়গুলি রিপোর্টে বিস্তারিত আলোচনা করা হয়েছে। পুরো দ্বিতীয় অংশটি পুনঃসম্পাদন করা হয়েছে, আর ব্রেরেটন সুপারিশ করেছেন যে "কমপক্ষে [ফৌজদারি] কার্যক্রম চূড়ান্ত না হওয়া পর্যন্ত এই রিপোর্ট প্রকাশ্যে প্রকাশ করা উচিত নয়"।
থ্রোডাইউন্স
প্রতিবেদনে "থ্রোডাউন্স" অভ্যাসের প্রমাণ পাওয়া গেছে, যেখানে অস্ট্রেলিয়ান সৈন্যরা যুদ্ধে নিহত বেসামরিকদের হত্যার উদ্দেশ্যে এডিএফ কর্তৃত অনুমতিহীন অস্ত্র ও সরঞ্জাম বহনের প্রমাণ প্রায় তারা।
ব্লাডিং
অনুসন্ধানে দেখা গেছে যে, জুনিয়র সৈন্যদের প্রায়ই তাদের উর্ধ্বতনদের নির্দেশে বন্দীদের হত্যা করে 'প্রথম হত্যা' পালন করতো, যা "ব্লাডিং" নামে পরিচিত। ব্রেরেটন এসব কর্মকান্ডকে এভাবে বর্ণনা দিয়েছেন: "সাধারণত, টহল কমান্ডার একজন বন্দিকে নিয়ন্ত্রণে রাখেন এবং একজন জুনিয়র সদস্যকে [...] তারপর বন্দি ব্যক্তিকে হত্যা করার নির্দেশ দেওয়া হয়"। নিরস্ত্র যুদ্ধবন্দীদের হত্যা একটি যুদ্ধাপরাধ।
প্রতিক্রিয়া
প্রতিবেদনটি প্রকাশের ফলে তা জাতীয়, আন্তর্জাতিক গনমাধ্যম, ভুক্তভোগী এবং মানবাধীকার কর্মীদের প্রতিক্রিয়ার সম্মুখিন হয়।
আন্তর্জাতিক প্রতিক্রিয়া
চীনা পররাষ্ট্র মন্ত্রণালয়ের মুখপাত্র, ঝাও লিজিয়ান, যিনি টুইটারে সবসময় সবর থাকেন, উহু কিলিনের (乌合麒麟) একটি কম্পিউটার গ্রাফিক্স রাজনৈতিক কার্টুনিস্ট টুইটারে শেয়ার দেন। যেখানে দেখা যায়, একজন অস্ট্রেলিয়ান সৈন্য একটি শিশুর গলায় রক্তমাখা ছুরি ধরে আছে, ছবিতে অস্ট্রেলিয়ান পতাকার উপরে তা দেখানো হয়েছে। এই ছবির ইংরেজি ক্যাপশন ছিল: "ভয় পেয়ো না, আমরা তোমাকে শান্তি দিতে আসছি!" অস্ট্রেলিয়ান সরকার এবং বিভিন্ন দলের সাংসদ ঝাও -এর এই টুইটকে "নিন্দনীয়", "গভীর আপত্তিকর" এবং "সম্পূর্ণরূপে আপত্তিকর" বলে নিন্দা জানায় তারা। অস্ট্রেলিয়ার প্রধানমন্ত্রী স্কট মরিসন চীনা সরকারের কাছে প্রকাশ্যে ক্ষমা চাওয়ার দাবি করেন,
কামিনী কৌশল
কামিনী কৌশল (ফেব্রুয়ারি ২৭, ১৯২৭) হলেন একজন ভারতীয় চলচ্চিত্র অভিনেত্রী ও প্রযোজক। ১৯৪৬ সালে কান চলচ্চিত্র উৎসব-এ পাল্ম দর বিজয়ী নীচা নগর চলচ্চিত্র দিয়ে তার অভিনয় জীবন শুরু হয়। ১৯৫৫ সালে বিরাজ বহু চলচ্চিত্রে অভিনয়ের জন্য সেরা অভিনেত্রী হিসেবে ফিল্মফেয়ার পুরস্কার লাভ করেন। তিনি ১৯৪৬ সাল থেকে ১৯৬৩ সাল পর্যন্ত প্রধান নারী চরিত্রে অভিনয় করেন। ১৯৬৩ সালের পর থেকে তিনি পার্শ্বচরিত্রে অভিনয় শুরু করেন। পার্শ্বচরিত্রে ১৯৬৫ সালে শহীদ চলচ্চিত্রে তার অভিনয় সমালোচকদের প্রশংসা লাভ করে। ২০১৫ সালে তিনি বলিউড চলচ্চিত্রে অবদানের জন্য ফিল্মফেয়ার আজীবন সম্মাননা পুরস্কার লাভ করেন।
প্রাথমিক জীবন
কামিনী কৌশল ১৯২৭ সালের ২৭ ফেব্রুয়ারি তৎকালীন ব্রিটিশ ভারতের লাহোরে জন্মগ্রহণ করেন। তার জন্মনাম ছিল উমা কাশ্যপ। দুই ভাই ও তিন বোনের মধ্যে তিনি ছিলেন সবার ছোট। তার বাবা শিবরাম কাশ্যপ ছিলেন ব্রিটিশ ভারতের (বর্তমান পাকিস্তান) লাহোরের পাঞ্জাব বিশ্ববিদ্যালয়ের উদ্ভিদবিদ্যার অধ্যাপক। তাকে ভারতীয় উদ্ভিদবিদ্যার জনক হিসেবে গণ্য করা হয়। তিনি উদ্ভিদের ছয়টি প্রজাতি উদ্ভাবন করেন এবং উদ্ভিদ বিদ্যার ৫০টির মত বই লিখেন। ১৯৩৪ সালের ২৬ নভেম্বর যখন তিনি মারা যান তখন কামিনির বয়স ছিল মাত্র সাত।
তার ছেলেবেলা সম্পর্কে এক সাক্ষাৎকারে বলেন তার কোন প্রেম ছিল না, এবং তিনি সাঁতার, স্কেটিং ও আকাশবাণীতে গান গাওয়া নিয়ে ব্যস্ত থাকতেন। ১৯৩৭ থেকে ১৯৪০ সাল পর্যন্ত তিনি শিশুশিল্পী হিসেবে উমা নামে আকাশবাণীতে গান গাইতেন ও ১০ রুপী পেতেন। কৈশোরে তার অভিনয়ের আসার ইচ্ছা ছিল না। তবে তিনি অশোক কুমারের অভিনয় পছন্দ করতেন। ১৯৪২ সাল থেকে ১৯৪৫ সাল পর্যন্ত তিনি দিল্লী কলেজে পড়াকালীন মঞ্চে অভিনয় করতেন। কামিনি লাহোরের কিনাইর্ড কলেজ থেকে ইংরেজি সাহিত্যে স্নাতক পাস করেন।
পারিবারিক জীবন
যখন তার বড় বোন তার ছোট ছোট দুই মেয়েকে রেখে এক সড়ক দুর্ঘটনায় মারা যান, তিনি তার বড় বোনের স্বামী বিএস সউদকে বিয়ে করার সিদ্ধান্ত নেন। ১৯৪৮ সালে তার স্বামীর সাথে বোম্বেতে বসবাস শুরু করেন। বোম্বেতে তার স্বামী বোম্বে পোর্ট ট্রাস্টের প্রধান প্রকৌশলী ছিলেন। তার বড় বোনের দুই মেয়ে কুমকুম সোমানি মহাত্মা গান্ধির দর্শন নিয়ে একটি ছোটদের বই লিখেছেন ও কবিতা সাহনি একজন চিত্রশিল্পী। কামিনি-সউদ দম্পতির তিন ছেলে - রাহুল, বিদুর ও শ্রাবণ।
১৯৫০ এর দশকে এই দম্পতি মাজাগাওয়ে বোম্বে পোর্ট ট্রাস্ট প্রদত্ত গেইটসাইড নামে এক বিশাল বাড়িতে বসবাস করতেন।
চলচ্চিত্রে অভিষেক
চলচ্চিত্র পরিচালক চেতন আনন্দ তাকে নীচা নগর চলচ্চিত্রে প্রধান নারী চরিত্রে অভিনয়ের সুযোগ দেন। তার চলচ্চিত্রে সুযোগ পাওয়ার ব্যাপারে তিনি এক সাক্ষাৎকারে বলেন যে চেতন আনন্দের স্ত্রী উমা আনন্দ তার সাথে কলেজে পড়তেন। চেতন তখন ডুন স্কুলে পড়াতেন এবং সেখান থেকে কামিনির ভাইয়ের মাধ্যমে তার সাথে পরিচয় হয়। চলচ্চিত্রটি তার বিয়ের আগে সম্পন্ন হয় এবং ১৯৪৬ সালে মুক্তি পায়। তিনি এক সাক্ষাৎকারে তার নাম পরিবর্তন সম্পর্কে বলেন যে পরিচালক চেতন আনন্দের স্ত্রী উমা আনন্দও এই চলচ্চিত্রে অভিনয় করেন এবং দুজনের নাম উমা হওয়ায় চেতন তার নাম পরিবর্তন করতে বলেন। তখন তিনি তার দুই মেয়ে কুমকুম ও কবিতার নামের সাথে মিলিয়ে ক দিয়ে শুরু কোন একটি নাম চান। মন্ট্রিল চলচ্চিত্র উৎসবে তিনি তার অভিষেক চলচ্চিত্রে অভিনয়ের জন্য পুরস্কার লাভ করেন।
নীচা নগর ছবিতে অভিনয়ের পর তিনি লাহোরে ফিরে আসেন কিন্তু তার কাছে প্রতিনিয়ত নতুন চলচ্চিত্রের প্রস্তাব আসতে থাকে। ১৯৪৭ সালে হঠাৎ বিয়ে করার পর তিনি তার স্বামীর সাথে বোম্বেতে স্থায়ীভাবে বসবাস শুরু করেন এবং চলচ্চিত্রে প্রধান চরিত্রে অভিনয় চালিয়ে যান। কামিনি ছিলেন হিন্দি চলচ্চিত্রে প্রথম উচ্চ শিক্ষিত অভিনেত্রী। তিনি শ্রী ভারত নাট্যকলা মন্দির থেকে ভারতনাট্যম শিখেন। সেখানে গুরু টি কে মহালিঙ্গম পিল্লাই নাচ শিখাতেন।
কেন্দ্রীয় চরিত্র অভিনয়
১৯৪৮ সাল থেকে কামিনী কৌশল ভারতের তৎকালীন নামকরা ও সেরা অভিনেতা অশোক কুমার, রাজ কাপুর, দেব আনন্দ, ও দিলীপ কুমারদের বিপরীতে অভিনয় করেন। ১৯৪৭ সাল থেকে ১৯৫৫ সাল পর্যন্ত অশোক কুমার ছাড়া বাকিদের বিপরীতে তার প্রধান নারী চরিত্রে তার নাম পর্দায় প্রথমে দেখানো হত। দিলীপ কুমারের বিপরীতে তার অভিনীত শহীদ, পাগরী, নাদীয়া কে পার, শবনম ও আরজু বক্স অফিসে হিটের তকমা লাভ করে। ১৯৪৭ সালে করা দো ভাই চলচ্চিত্রে গীতা রায়ের গলায় "মেরা সুন্দর সাপনা" গান তার জনপ্রিয়তা বাড়িয়ে দেয়। গানটি এক শটে সম্পন্ন করা হয়। পরের বছর ১৯৪৮ সালে তিনি বোম্বে টকিজের প্রযোজনায় দেব আনন্দের বিপরীতে হালকা রোমান্টিক জিদ্দি ছবিতে জুটিবদ্ধ হন। পরের বছর তারা দ্বিতীয়বারের মত নমুনা ছবিতে জুটিবদ্ধ হন। দেব-সুরাইয়া জুটির ত্রিভুজ প্রেমের শায়ের ছবিতে তিনি তৃতীয় পক্ষ হিসেবে অভিনয় করেন। রাজ কাপুরের পরিচালনায় অভিষেক আগ ছবিতে তিনি রাজের তিনি নায়িকার একজনের ক্যামিও চরিত্রে অভিনয় করেন; বাকি দুইজন ছিলেন নার্গিস ও নিগার। এছাড়া রাজ কাপুরের বিপরীতে তিনি জেল যাত্রা ছবিতে অভিনয় করেন।
১৯৪৬ সাল থেকে ১৯৬৩ সাল পর্যন্ত প্রধান নারী চরিত্রে কামিনির অভিনীত চলচ্চিত্রগুলো হল জিদ্দি, পরশ, নমুনা, ঝাঁঝর, আব্রু, নাইট ক্লাব, জেলার, বাড়ে সরকার, বাড়া ভাই, পুনম ও গো দান। তিনি অশোক কুমারের সাথে পুনম ও নাইট ক্লাব ছবি প্রযোজনা করেন। ১৯৫৪ সালে তিনি শরৎচন্দ্র চট্টোপাধ্যায় রচিত বিরাজবৌ উপন্যাস অবলম্বনে বিমল রায় নির্মিত বিরাজ বহু চলচ্চিত্রে নাম চরিত্র বিরাজ চক্রবর্তীর ভূমিকায় অভিনয় করেন। এই চলচ্চিত্রে অভিনয়ের জন্য তিনি ফিল্মফেয়ার শ্রেষ্ঠ অভিনেত্রী পুরস্কার লাভ করেন। তিনি ট্র্যাজিক ঘরানার আশ, আঁসু, জেলার ছবিতে অভিনয় করেন।
পার্শ্বচরিত্রে অভিনয়
১৯৬৫ সালে তিনি শহীদ চলচ্চিত্রে পার্শ্বচরিত্রে অভিনয় করেন। তিনি সহজেই নিজেকে প্রধান নারী চরিত্র থেকে পার্শ্বচরিত্রে মানিয়ে নেন। এই চলচ্চিত্রে অভিনয়ের জন্য তিনি বেঙ্গল ফিল্ম জার্নালিস্টস এ্যাসোসিয়েশন অ্যাওয়ার্ডসের শ্রেষ্ঠ পার্শ্বচরিত্রে অভিনেত্রীর পুরস্কার লাভ করেন। পরবর্তীতে তার পার্শ্বচরিত্রে অভিনীত ওয়ারিশ, বিশ্বাস, ইয়াকীন, আদমি অউর ইনসান, গুমরাহ, উপহার, কয়েদ, ভানওয়ার, টাঙ্গেওয়ালা, হীরালাল পান্নালাল প্রশংসিত হয়। পার্শ্বচরিত্রে তিনি মনোজ কুমার পরিচালিত সাতটি চলচ্চিত্র - শহীদ, উপকার, পুরব অউর পশ্চিম, সন্ন্যাসী, শোর, রোটি কাপড়া অউর মাকান, দশ নাম্বারি ও সন্তুষ-এ অভিনয় করেন। আনহোনী ছবিতে তার খলচরিত্রে অভিনয় করে দর্শকদের অবাক করে দেন। ১৯৭৪ সালে কামিনি কৌশল প্রেম নগর ও ১৯৭৬ সালে মহাচোর ছবিতে রাজেশ খান্নার মায়ের ভূমিকায় এবং দো রাস্তে ছবিতে ভাবীর ভূমিকায় অভিনয় করেন। সর্বশেষ তিনি ২০১৩ সালে চেন্নাই এক্সপ্রেস-এ শাহরুখ খানের দাদীর ভূমিকায় এবং ২০১৪ সালে পুরানি জিনস ছবিতে অভিনয় করেন।
টেলিভিশন অভিনয়
কামিনী ১৯৮৪ সালে জনপ্রিয় ব্রিটিশ টেলিভিশন ধারাবাহিক "দ্য জুয়েল ইন দ্য ক্রাউন"-এ শালিনী নামক চরিত্রে অভিনয় করেন (1984), a popular British television serial, as Aunt Shalini. তিনি স্টার প্লাস-এ প্রচারিত শান্নো কি শাদী ধারাবাহিকে শান্নোর দাদীর ভূমিকায় অভিনয় করেন। এছাড়া তিনি ডিডি ন্যাশনালে প্রচারিত শ্রী অধিকারী ভাইদের পরিচালনায় ওয়াক্ত কি রাফতার ধারাবাহিকে অভিনয় করেন।
পুরস্কার
ফিল্মফেয়ার পুরস্কার
বেঙ্গল ফিল্ম জার্নালিস্টস এ্যাসোসিয়েশন অ্যাওয়ার্ডস
কল্পনা চাওলা এক্সিলেন্স অ্যাওয়ার্ডস - ২০১৩
লা প্লাতা
thumb|right|250px|লা প্লাতা শহরের ক্যাথিড্রাললা প্লাতা (স্পেনীয় ভাষায়: La Plata) পূর্ব আর্জেন্টিনার একটি শহর। এটি বুয়েনোস আইরেস প্রদেশের রাজধানী এবং রিও দে লা প্লাতা নদীর মোহনায় বুয়েনোস আইরেস শহরের কাছে অবস্থিত। এটি একটি আধুনিক ও পরিকল্পিত শহর। ৫ কিমি বর্গাকার ভূমির উপর এটি গড়ে তোলা হয়েছে। শহরটির রাস্তাগুলি চওড়া এবং এখানে অনেক পার্ক ও প্লাজা আছে। এটি মূলত একটি প্রশাসনিক কেন্দ্র ও বিশ্ববিদ্যালয় শহর। শহরটিতে উচ্চমানের রেল ও মহাসড়োক সংযোগ আছে এবং কাছেই এনসেনাদা বন্দর অবস্থিত। শরটির শিল্পের মধ্যে আছে তেল পরিশোধন, মাংস প্রক্রিয়াকরণ, ময়দা তৈরি, এবং টেক্সটাইল ও মেশিনারি উৎপাদন। এই শহরে লা প্লাতা জাতীয় বিশ্ববিদ্যালয় (১৯০৫), লা প্লাতা ক্যাথলিক বিশ্ববিদ্যালয় (১৯৬৮) এবং আর্জেন্টিনীয় উকিলদের বিশ্ববিদ্যালয় (১৯৬৫) অবস্থিত। এছাড়াও এখানে একটি জাদুঘর আছে যার প্রত্নতাত্ত্বিক বিভাগ বিশ্বখ্যাত। ১৮৮২ সালে প্রাক্তন প্রাদেশিক রাজধানী বুয়েনোস আইরেস জাতীয় রাজধানীতে উন্নীত হবার পর শহরটি প্রাদেশিক রাজধানী নির্বাচিত হয়। শহরটিতে প্রায় ৫ লক্ষ লোক বাস করেন।
উত্তর পশ্চিম দিল্লি লোকসভা কেন্দ্র
উত্তর পশ্চিম দিল্লি লোকসভা কেন্দ্রটি উত্তর ভারতের দিল্লি কেন্দ্রশাসিত অঞ্চলের ৭টি লোকসভা কেন্দ্রের একটি এবং ২০০৯ সালে লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত আসন এবং মোট ১০ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি ও ইংরাজী। এই লোকসভা কেন্দ্রে ২০১৪ সালে মোট ভোটার সংখ্যা ছিলো ২১,৯৪,৩৪৩ জন।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি দিল্লির উত্তর দিল্লি, উত্তর পশ্চিম দিল্লি এবং পশ্চিম দিল্লি জেলায় অবস্থিত বিধানসভা কেন্দ্রগুলি নিয়ে গঠিত।
বিধানসভা কেন্দ্র গুলি
লোকসভা কেন্দ্রটি দিল্লি কেন্দ্রশাসিত অঞ্চলের ৭০ টি বিধানসভা কেন্দ্রের মধ্যে ১০ টি নিয়ে গঠিত। বিধানসভা কেন্দ্রের নির্বাচিত সদস্য দিল্লির বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ১০ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের তিনটি বিধানসভা কেন্দ্র তফসিলী জাতিদের জন্য সংরক্ষিত আসন।
এই বিধানসভা কেন্দ্রটি দিল্লি কেন্দ্রশাসিত অঞ্চল বিধানসভা কেন্দ্রগুলির মধ্যে ১ নং বিধানসভা কেন্দ্র। এটি একটি অসংরক্ষিত আসন। এটি উত্তর দিল্লি জেলায় অবস্থিত৷ এই বিধানসভা কেন্দ্রটি দিল্লি কেন্দ্রশাসিত অঞ্চল বিধানসভা কেন্দ্রগুলির মধ্যে ৫ নং বিধানসভা কেন্দ্র৷ এটি উত্তর দিল্লি জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি দিল্লি কেন্দ্রশাসিত অঞ্চল বিধানসভা কেন্দ্রগুলির মধ্যে ৬ নং বিধানসভা কেন্দ্র৷ এটি উত্তর পশ্চিম দিল্লি জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি দিল্লি কেন্দ্রশাসিত অঞ্চল বিধানসভা কেন্দ্রগুলির মধ্যে ৭ নং বিধানসভা কেন্দ্র৷ এটি উত্তর দিল্লি জেলায় অবস্থিত৷ এটি তফসিলী জাতিদের জন্য সংরক্ষিত আসন৷৷ এই বিধানসভা কেন্দ্রটি দিল্লি কেন্দ্রশাসিত অঞ্চল বিধানসভা কেন্দ্রগুলির মধ্যে ৮ নং বিধানসভা কেন্দ্র। এটি একটি অসংরক্ষিত আসন। এটি উত্তর পশ্চিম দিল্লি জেলায় অবস্থিত৷ এই বিধানসভা কেন্দ্রটি দিল্লি কেন্দ্রশাসিত অঞ্চল বিধানসভা কেন্দ্রগুলির মধ্যে ৯ নং বিধানসভা কেন্দ্র৷ এটি উত্তর পশ্চিম দিল্লি জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি দিল্লি কেন্দ্রশাসিত অঞ্চল বিধানসভা কেন্দ্রগুলির মধ্যে ১০ নং বিধানসভা কেন্দ্র৷ এটি উত্তর পশ্চিম দিল্লি জেলায় অবস্থিত৷ এটি তফসিলী জাতিদের জন্য সংরক্ষিত আসন। এই বিধানসভা কেন্দ্রটি দিল্লি কেন্দ্রশাসিত অঞ্চল বিধানসভা কেন্দ্রগুলির মধ্যে ১১ নং বিধানসভা কেন্দ্র৷ এটি পশ্চিম দিল্লি জেলায় অবস্থিত৷ এটি একটি অসংরক্ষিত আসন৷৷ এই বিধানসভা কেন্দ্রটি দিল্লি কেন্দ্রশাসিত অঞ্চল বিধানসভা কেন্দ্রগুলির মধ্যে ১২ নং বিধানসভা কেন্দ্র। এটি তফসিলী জাতিদের জন্য সংরক্ষিত আসন। এটি উত্তর পশ্চিম দিল্লি জেলায় অবস্থিত৷ এই বিধানসভা কেন্দ্রটি দিল্লি কেন্দ্রশাসিত অঞ্চল বিধানসভা কেন্দ্রগুলির মধ্যে ১৩ নং বিধানসভা কেন্দ্র৷ এটি উত্তর দিল্লি জেলায় অবস্থিত৷ এটি একটি অসংরক্ষিত আসন৷
মন সুদ
মন মোহন সুদ (मन सूद; জন্ম: ৬ জুলাই, ১৯৩৯ - মৃত্যু: ১৯ জানুয়ারি, ২০২০) তৎকালীন ব্রিটিশ ভারতের পাঞ্জাব প্রদেশের লাহোর এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৬০ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
১৯৫৬-৫৭ মৌসুম থেকে ১৯৬৫-৬৬ মৌসুম পর্যন্ত মন সুদের প্রথম-শ্রেণীর খেলোয়াড়ী জীবন চলমান ছিল। বিশ্ববিদ্যালয়ের ক্রিকেট খেলোয়াড়ী জীবনে চমৎকার রেকর্ড গড়েছিলেন মন সুদ। স্ট্রোকের ফুলঝুরি ছোটাতেন।
১৯৫৭ সালের ফিরোজ শাহ কোটলা মাঠে সার্ভিসেস দলের বিপক্ষে প্রথম-শ্রেণীর ক্রিকেটে অভিষেক ঘটে তার। ১৯৬৪ সালে নিজস্ব সর্বশেষ রঞ্জী ট্রফির খেলায় জম্মু ও কাশ্মীরের বিপক্ষে খেলেছিলেন তিনি। দীর্ঘদিনব্যাপী প্রথম-শ্রেণীর খেলোয়াড়ী জীবনে এক সেঞ্চুরি সহযোগে ২৮.২৩ গড়ে ১২১৪ রান সংগ্রহ করেন। সর্বমোট ৩৯টি প্রথম-শ্রেণীর ক্রিকেট খেলায় অংশ নিয়েছিলেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন মন সুদ। ১৩ জানুয়ারি, ১৯৬০ তারিখে চেন্নাইয়ে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৫৯-৬০ মৌসুমে রিচি বেনো’র নেতৃত্বাধীন অস্ট্রেলিয়া দল ভারত গমন করে। এ সফরেই মাদ্রাজ টেস্টে অংশগ্রহণ করেন তিনি। ০ ও ৩ রান তুলে উভয় ইনিংসে অ্যালান ডেভিডসনের শিকারে পরিণত হন তিনি। প্রথম ইনিংসে অপ্রত্যাশিতভাবে আউট হন। বামহাতি পেসারের ঐ বলে ওয়ালি গ্রাউট স্ট্যাম্পিং করেছিলেন। ঐ টেস্টে তার দল ইনিংস ও ৫৫ রানে পরাজয়বরণ করেছিল।
সহেলি রোচনা গামাগে
সহেলি রোচনা গামাগে (জন্ম ৮ মার্চ, ১৯৮৮) একজন শ্রীলঙ্কার গায়ক এবং একজন ডাক্তার। তিনি "বিশারদা" উপাধি ধারণ করেন। তিনি তার জনপ্রিয় গান 'আয়ুবোয়েওয়া, মহারাজানানি' (মহান রাজা তুমি দীর্ঘায়ু হও) শিরোনামের জন্য সুপরিচিত, যা শ্রীলঙ্কার রাষ্ট্রপতি মাহিন্দা রাজাপাকসে এবং শ্রীলঙ্কার গৃহযুদ্ধে লড়াই করা তিনটি সশস্ত্র বাহিনী ও পুলিশকে উৎসর্গ করা।
মন সুদ
অবসর
খেলোয়াড়ী জীবন থেকে অবসর গ্রহণের পর ১৯৮৫-৮৬ মৌসুমে দিল্লি ক্রিকেট প্রশাসনে কাজ করেন। এছাড়াও, টেস্ট দল নির্বাচকের ভূমিকায় অবতীর্ণ হয়েছিলেন তিনি। অত্যন্ত বন্ধুবৎসল ছিলেন।
১৯ জানুয়ারি, ২০২০ তারিখে ৮১ বছর বয়সে মন সুদের দেহাবসান ঘটে।
দ্য সাক্সেসন টু মুহাম্মদ
দ্য সাক্সেসন টু মুহাম্মদ ১৯৯৭ সালে কেমব্রিজ ইউনিভার্সিটি প্রেস দ্বারা প্রকাশিত উইলফার্ড মাডেলুং এর একটি বই। মাডেলুং মুহাম্মদ-এর মৃত্যুর পরের ঘটনাগুলো তদন্ত করে, যেখানে মুসলিম সম্প্রদায়কে কে নিয়ন্ত্রণ করবে তা দেখার জন্য লড়াই হয়েছিল। এই সংগ্রামের ফলে কর্তৃত্বের (আধ্যাত্মিক ও সাময়িক) উপর সুন্নি এবং শিয়া বিভাজনের মাধ্যমে ইসলামের মধ্যে পার্থক্য দেখা দেয়।
অভ্যর্থনা
আমেরিকান ওরিয়েন্টাল সোসাইটি জার্নাল এই বিষয়ে মাডেলুং-এর দক্ষতাকে সাধুবাদ জানিয়েছে, কিন্তু প্রাচীন উৎসের উপর তার নির্ভরতা এবং আধুনিক বৃত্তির অবহেলার সমালোচনা করে বলেছে যে লেখক "এই ক্ষেত্রে উদীয়মান ঐকমত্যের বাইরে পড়ে যা আরবি উপকরণের প্রতি মাঝারি সন্দেহজনক মনোভাব বজায় রাখে।" এটি আরও মন্তব্য করে যদিও মাডেলুং "উৎস সম্পর্কে আশাবাদী দৃষ্টিভঙ্গি" গ্রহণ করেছিলেন এবং "ক্যালিফাল কর্তৃপক্ষের প্রকৃতি সম্পর্কে ক্রোনস এবং হিন্ডসের ধারণাগুলি এক বাক্যে খারিজ করেছেন", তবুও এটি "উৎসগুলির সম্পূর্ণ নিয়ন্ত্রণে একজন মাস্টার স্কলার দ্বারা কল্পনাপ্রসূতভাবে তৈরি শিয়া'র ধারণাটি দেখার সুযোগ দেয়।" ইরানি স্টাডিজও এই কাজের প্রশংসা করেছে। রয়্যাল এশিয়াটিক সোসাইটির জার্নালে হিউ কেনেডি লেখকের জ্ঞানের পরিসর এবং গভীরতার প্রশংসা করেছেন ও পূর্ববর্তী সুন্নি পন্থী বৃত্তির পটভূমিতে প্রাথমিক ইসলামিক ইতিহাসের বিপরীত পন্থী পাঠ হিসাবে যা দেখেছেন তাকে স্বাগত জানিয়েছেন, কিন্তু আপত্তি জানিয়েছেন যে মাডেলুং হয়তো অনেক দূরে চলে গেছেন, তিনি বলেছেন যে "মু'আওয়াইয়া অবশেষে কুফায় প্রবেশ করার সময়, মাডেলুং সংক্ষিপ্তভাবে পর্যবেক্ষণ করে বলেন, 'পাশবিক বিজয় উদ্‌যাপন করছিল'... এটা পরিষ্কার নয় যে ঐতিহাসিক গবেষণার কাজে এই ধরনের প্রকাশ্যে পক্ষপাতদুষ্ট মন্তব্য কতটা উপযুক্ত।" জার্নাল অফ রিলিজিয়নের ইনগ্রিড ম্যাটসন পর্যবেক্ষণ করে মন্তব্য করেছেন "এটা সত্যিই বিভ্রান্তিকর তখন যে তার নতুন বইতে, মাডেলুং আলীর অবস্থান সম্পর্কে প্রায় পক্ষপাতদুষ্ট যুক্তি উপস্থাপন করেছেন।"
উজি, কিয়োটা
উজি হল জাপানের একটি শহর। এটি কিয়োটা এলাকার অন্তগর্ত। এটি কিয়োটা এলাকার কিয়োটো শহরে দক্ষিণে অবস্থিত। এই শহরটি ১৯৫১ সালের ১ মার্চ প্রতিষ্ঠিত হয়েছে। এই শহরটি জাপানের দুই প্রাচীন রাজধানী নারা আর কিয়োটার মধ্যবর্তীস্থানে অবস্থিত। ২০০৮ সালের ১ এপ্রিলের আদমশুমারী অনুযায়ী এর জনসংখ্যা ১৯৩,০২০ এবং এটি কিয়োটা এলাকার ২য় বৃহত্তম শহর। এই শহরের আয়তন ৫৭.৫৫বর্গ কিলোমিটার। এই শহরের জনসংখ্যার ঘনত্ব ২,৮৫৬ প্রতি কিলোমিটারে।
ইতিহাস
চতুর্থ শতাব্দীতে সম্রাট জিন উজিতে রাজপ্রসাদ স্থাপন করেন।
উজি গাওয়ার তিনটি বিরাট যুদ্ধ ১১৮০, ১১৮৪, এবং ১২২১ এখানে হয়েছে।
শোগুন আশিকাগা ইয়োশিমিতসু (১৩৫৮–১৪০৮) উজি এলাকার সবুজ চা চাষ অগ্রসর করেন। ঐ সময় থেকে উজি সেরা মানের সবুজ চা উৎপাদনকারী এবং বণ্টনকারী এলাকা হিসেবে পরিচিত হয়।তসুয়েন চা ১১৬০সাল থেকে পরিবেশিত হয় এবং এটা বিক্রয় জাপানের সবচেয়ে পুরাতন চায়ের দোকানে।যেটির নাম তসুয়েন টি শপ (বাংলায় তসুয়ান চায়ের দোকান)। গেনজির রূপ কথার গল্পের সর্বশেষ অধ্যায় উজিতে স্থাপন করা। তাই এটা জাপানি সাহিত্যের আকর্ষণীয় নিদর্শন।
১৫ শতব্দীতে শোগুন ফিলিপাইন থেকে বয়াম এনেছিলেন।যেটি জাপানি চা অণুষ্ঠানে ব্যহূত হয়ে থাকে।
স্ন্যাচ ( চলচ্চিত্র )
স্ন্যাচ হচ্ছে ২০০০ সালের ব্রিটিশ-আমেরিকান ক্রাইম কমেডি সিনেমা, যা গাই রিচি রচিত এবং পরিচালিত।সিনেমাটিতে এনসেম্বল কাস্ট রয়েছে। সিনেমার প্রেক্ষাপট লন্ডনের অপরাধী আন্ডারওয়ার্ল্ডে। চলচ্চিত্রটি দুটি পরস্পর জড়িত প্লট নিয়ে: একটি চুরি যাওয়া হীরার সন্ধানে এবং অন্যটি বক্সিং প্রমোটার (জেসন স্টেথাম) নিয়ে যে ঘটনাচক্রে একজন নির্মম গ্যাংস্টারের হাতের পুতুল হিসাবে পরিণত হয়(ভূমিকায় অ্যালান ফোর্ড)। এই গ্যাংস্টার তার অধীনস্থদের দ্বারা সহিংসতার মাথমে স্বার্থ আদায় করে। ফিল্মটি রিচির প্রথম চলচ্চিত্র, লক, স্টক এবং টু স্মোকিং ব্যারেলের থিম, ধারণা এবং উদ্দেশ্য অনুসরণ করে। এটি একই ভিজ্যুয়াল স্টাইলে চিত্রায়িত হয়েছে এবং ভিনি জোনস, জেসন স্ট্যাথাম, জেসন ফ্লেমিং এবং অ্যালান ফোর্ড সহ অভিনেতা প্রথম ছবি থেকে পুনরায় নির্বাচিত হন।
উত্তর সোনাখালী
উত্তর সোনাখালী দক্ষিণ-পশ্চিম বাংলাদেশের বরিশাল বিভাগের অর্ন্তগত পিরোজপুর জেলার গ্রাম।
এডমন্টোসরাস
এডমন্টোসরাস হচ্ছে হার্ডোসরিড গণের ডাইনোসর। এর দুটি প্রজাতি রয়েছে, এডমন্টোসরাস রিগালিস এবং এডমন্টোসরাস এন্নেকটেনস। এডমন্টোসরাস রেগিলসের ফসিল পাওয়া গেছে উত্তর আমেরিকার পশ্চিমাংশে। এডমন্টোসরাস হচ্ছে শেষ অপক্ষী ডাইনোসর এবং ট্রাইসেরাটপস এবং টাইর‍্যান্নোসরাসের সাথে টিকে ছিলো।
এডমন্টোসরাস হচ্ছে বৃহৎ আকারের হ্যাড্রোসরিড প্রজাতির ডাইনোসর। এরা ১১.৭ মিটার পর্যন্ত লম্বা এবং ৪ মেট্রিক টনের মত ওজন হয়। জাদুঘরে সংরক্ষিত এডমন্টোসরাস এন্নেকটেনস এর আকার ১৫ মিটার এবং ওজন ৯.০৭ মেট্রিক টন।
এডমন্টোসরাসের প্রথম ফসিলটি পাওয়া যায় দক্ষিণ আলবার্টায়। রাজধানী এডমন্টন এর নামে ফসিলটির নামকরণ করা হয়। এডমন্টোসরাস রিগেলিসের নামকরণ করা ১৯১৭ সালে লরেন্স ল্যাম্বের নামে।
বর্ণনা
বিভিন্ন নমুনার উপর ভিত্তি করে এডমন্টোসরাস সম্পর্কে বর্ণনা করা হয়েছে।   অন্যান্য হ্যাড্রোসরিডসের মত এডমন্টোসরাসও মোটাসোটা মাংসল প্রাণী ছিলো যার প্রশস্ত দীর্ঘ লেজ ছিলো। পা চারখানা সুগঠিত না হলেও চলাফেরার জন্য যথেষ্ট ছিলো। পূর্ণবয়স্ক এডমন্টোসরাস ৯ মিটার পর্যন্ত লম্বা হতো। কোন কোন প্রজাতি ১২ থেকে ১ মিটার পর্যন্ত লম্বা হতো। to  long. এর ওজন ছিলো ৪ মেট্রিক টন।
খুলি
প্রাপ্তবয়স্ক এডমন্টোসরাসের মাথার খুলি এক মিটারের বেশি লম্বা। এডমন্টোসরাস এন্নেকটেনসের মাথার খুলির দৈর্ঘ্য ১.১৮ মিটার। মাথার খুলিটি ত্রিকোনাকৃতির।
কঙ্কাল
এডমন্টোসরাস এর বিভিন্ন প্রজাতির কঙ্কালের হাড়ের সংখ্যা বিভিন্ন। এ. রেগিলিসের গলায় ১৩ টি ভার্টিব্রা, পিছে ১৮ টি ভার্টিব্রা, নয়টি হিপ ভার্টিব্রা এবং লেজে অজানা সংখ্যক ভার্টিব্রা ছিলো।
চামড়া
এডমন্টোসরাস এন্নেকটেনসের অনেকগুলো নমুনা পাওয়া গেছে যেখানে চামড়ার উপস্থিতি লক্ষ্য করা যায়। এর কয়েকটি বেশ পরিচিতি পেয়েছে যেমন ২০ শতকের প্রথম দিকে প্রাপ্ত ট্রাকোডন মমি এবং ডাকোটা   নামের প্রাপ্ত নমুনা। প্রাপ্ত নমুনার উপর ভিত্তি করে এডমন্টোসরাসের চামড়া সম্পর্কে সঠিক ধারণা পাওয়া যায় না।
ডেটন চুক্তি
"জেনারেল ফ্রেমওয়ার্ক এগ্রিমেন্ট ফর পিস ইন বসনিয়া এন্ড হার্জেগোভিনা" যা সংক্ষেপে ডেটন চুক্তি, প্যারিস প্রটোকল, ডেটন প্যারিস চুক্তি নামে পরিচিত, (Dejtonski mirovni sporazum, Dejtonski mirovni sporazum, Daytonski sporazum) একটি শান্তিচুক্তি যা ১৯৯৫ সালের ১ নভেম্বর যুক্তরাষ্টের ওহাইও অংগরাজ্যের ডেটনে অবস্থিত রাইট প্যাটারসন বিমানবাহিনীর দপ্তরে সাক্ষরিত হয় এবং ১৯৯৫ সালের ১৪ ডিসেম্বর আনুষ্ঠানিকভাবে ফ্রান্সের প্যারিসে সাক্ষরিত হয়। এটা যুগোস্লাভ যুদ্ধের অন্যতম দীর্ঘ যুদ্ধ বসনিয়া যুদ্ধের সমাপ্তি ঘটায়।
বর্ণনা
নব্বই দশকের গোড়ার দিকের বসনিয়া ও হার্জেগোভিনার যুদ্ধ ছিল ১৯৪৫ সালের পর থেকে ইউরোপ অঞ্চলে হওয়া সবচেয়ে ভয়ঙ্কর যুদ্ধ। এতে প্রায় এক লাখ মানুষ নিহত এবং ২০ লাখের বেশি লোক গৃহহীন হয়ে পড়েছিল, সেই সঙ্গে বসনিয়ার নারীদের সম্ভ্রমহানি, প্রিজন ক্যাম্প, মুসলিমদের গণহত্যাসহ অসংখ্য সমস্যা মহামারীর মতো ছড়িয়ে পড়েছিল, যার সমাপ্তি ঘটেছিল এক 'অসম' শান্তিচুক্তির হাত ধরে। আর এ রক্তক্ষয়ী যুদ্ধের দীর্ঘসূত্রতার কারণ ছিল যুদ্ধের প্রকৃতি সম্পর্কে জাতিসংঘ ও ন্যাটোর অদূরদর্শিতা এবং যুক্তরাষ্ট্র ও ইউরোপিয়ান ইউনিয়নের মধ্যে মতৈক্যের অভাব।
যা হোক, ১৯৯৫ এর শেষের দিকে বেশ কিছু রাজনৈতিক পদক্ষেপ ও কংগ্রেসের চাপে অবশেষে যুক্তরাষ্ট্র এ ব্যাপারে নেতৃত্ব দিতে সম্মত হয় এবং সামরিক হস্তক্ষেপ কার্যকরের পদক্ষেপ গ্রহণ করে।
এরই হাত ধরে ১৯৯৫ সালের ২১ নভেম্বর 'জেনারেল ফ্রেমওয়ার্ক অ্যাগ্রিমেন্ট ফর পিস' প্রণীত হয়, যা 'ডেটন চুক্তি' নামে সর্বাধিক পরিচিত। আজ থেকে ২০ বছর আগে ১৪ ডিসেম্বর প্যারিসে আনুষ্ঠানিকভাবে স্বাক্ষরিত হয়।
চুক্তি স্বাক্ষরকারীরা হলেন- ক্রোয়েশিয়ার প্রেসিডেন্ট ফ্রানজো তুজমান, সার্বিয়ার প্রেসিডেন্ট সেস্নাবোডান মিলোসেভিক (যাকে পরে হেগে 'যুদ্ধাপরাধী' হিসেবে ঘোষণা করা হয়েছিল) এবং বসনিয়া ও হার্জেগোভিনার প্রেসিডেন্ট এলিজা আইজেৎবেগোভিক।
ইলানাথম
ইলানাথম একটি তামিল ভাষার সংবাদপত্র। এটি একটি তামিল জাতীয়তাবাদী এবং এলটিটিই সমর্থক অবস্থানের প্রচারের জন্য পরিচিত। পত্রিকাটিকে বেশ কয়েকবার আক্রমণ করা হয়েছে, আধাসামরিক গোষ্ঠী এবং অন্যান্য বাহিনী দ্বারা এর বেশ কয়েকজন কর্মীকে হত্যা করা হয়েছে।
ছলিমাবাদ ইউনিয়ন
ছলিমাবাদ বাংলাদেশের ব্রাহ্মণবাড়িয়া জেলার অন্তর্গত বাঞ্ছারামপুর উপজেলার একটি ইউনিয়ন।
আয়তন
ছলিমাবাদ ইউনিয়নের আয়তন ৬,২৩০ একর (২৫.২১ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী ছলিমাবাদ ইউনিয়নের মোট জনসংখ্যা ৩২,৩১৬ জন। এর মধ্যে পুরুষ ১৫,০০২ জন এবং মহিলা ১৭,৩১৪ জন। মোট পরিবার ৬,৩২৮টি। জনসংখ্যার ঘনত্ব প্রতি বর্গ কিলোমিটারে প্রায় ১,২৮২ জন।
অবস্থান ও সীমানা
বাঞ্ছারামপুর উপজেলার দক্ষিণাংশে ছলিমাবাদ ইউনিয়নের অবস্থান। এ ইউনিয়নের পশ্চিমে বাঞ্ছারামপুর পৌরসভা; উত্তরে দরিয়াদৌলত ইউনিয়ন, ছয়ফুল্লাকান্দি ইউনিয়ন ও রূপসদী ইউনিয়ন; পূর্বে ফরদাবাদ ইউনিয়ন এবং দক্ষিণে কুমিল্লা জেলার হোমনা উপজেলার চান্দেরচর ইউনিয়ন ও দুলালপুর ইউনিয়ন অবস্থিত।
প্রশাসনিক কাঠামো
ছলিমাবাদ ইউনিয়ন বাঞ্ছারামপুর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ।
শিক্ষা ব্যবস্থা
২০১১ সালের আদমশুমারি অনুযায়ী ছলিমাবাদ ইউনিয়নের সাক্ষরতার হার ৩৬.৮%।
খাল ও নদী
ছলিমাবাদ ইউনিয়নের উপর দিয়ে বয়ে চলেছে মিরপুর খাল।
হাট-বাজার
ছলিমাবাদ ইউনিয়নের প্রধান প্রধান হাট-বাজারগুলো হল মিরপুর বাজার, ছলিমাবাদ বাজার, বটতলা বাজার এবং হোগলাকান্দা বাজার।
শহীদ নাজির
শহীদ নাজির (شاہد نذیر; জন্ম: ৪ ডিসেম্বর, ১৯৭৭) পাঞ্জাবের ফয়সালাবাদ এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কাল থেকে ২০০০-এর দশকের মাঝামাঝি সময়কাল পর্যন্ত পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ফয়সালাবাদ, গুজরানওয়ালা ক্রিকেট অ্যাসোসিয়েশন, হাবিব ব্যাংক লিমিটেড, লাহোর বাদশাহ, পাকিস্তান ন্যাশনাল ব্যাংক এবং ইংরেজ ক্রিকেটে নর্দাম্বারল্যান্ড দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।
প্রথম-শ্রেণীর ক্রিকেট
১৯৯৫-৯৬ মৌসুম থেকে ২০১১ সাল পর্যন্ত শহীদ নাজিরের প্রথম-শ্রেণীর খেলোয়াড়ী জীবন চলমান ছিল। ফজল-ই-আকবরের ন্যায় বিদ্যালয়ের ছাত্র অবস্থাতেই ফাস্ট-মিডিয়াম পেসার হিসেবে ঘরোয়া ক্রিকেটে দূর্দান্ত প্রতাপে খেলেছেন। আন্তর্জাতিক অঙ্গনে তাদের সফলতা নিয়ে ক্রিকেটবোদ্ধাদের কোন সন্দেহ ছিল না।
আন্তর্জাতিক ক্রিকেট
সমগ্র খেলোয়াড়ী জীবনে তেরোটি টেস্ট ও সতেরোটি একদিনের আন্তর্জাতিকে অংশগ্রহণ করেছেন শহীদ নাজির। ১৭ অক্টোবর, ১৯৯৬ তারিখে শেখুপুরায় সফরকারী জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। ২৬ জানুয়ারি, ২০০৭ তারিখে কেপ টাউনে স্বাগতিক দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।
১৯৯৬-৯৭ মৌসুমে আন্তর্জাতিক ক্রিকেটে প্রথম খেলতে নামেন। ১৯৯৬ সালে শেখুপুরায় জিম্বাবুয়ের বিপক্ষে অভিষেক খেলায় সাত উইকেট পান। তবে, ওয়াসিম আকরামের ২৫৭ রানের কল্যাণে তার সাফল্য ম্লান হয়ে পড়ে। স্থানীয় দর্শকদের প্রিয়পাত্র আকিব জাভেদের পরিবর্তে তার অন্তর্ভূক্তিতে বেশ সমালোচিত হন। কিন্তু, প্রথম ইনিংসে পাঁচ-উইকেট লাভের ফলে দ্রুত দর্শকদের কাছ থেকে অকুণ্ঠ সমর্থন পান। এটিই তার খেলোয়াড়ী জীবনের প্রধান সফলতা ছিল। পরবর্তী ৩ বছর পাকিস্তানের পক্ষে আরও কয়েকটি টেস্টে অংশগ্রহণ করেছিলেন। কিন্তু, দূর্বল ক্রীড়াশৈলী প্রদর্শনের ফলে, ১৯৯৯ সালে তাকে দল থেকে বাদ দেয়া হয়।
তার পেসে সুইং ও বলকে সিম করার ক্ষমতা ছিল। উপযোগী পরিবেশে বিশেষতঃ ১৯৯৬-৯৭ মৌসুমের ত্রিদেশীয় কার্লটন ও ইউনাইটেড সিরিজে অস্ট্রেলিয়ার বিপক্ষে গুরুত্বপূর্ণ ভূমিকা রেখেছিলেন। তবে, এ পর্যায়ে উদীয়মান মোহাম্মদ জাহিদের সাফল্যে ঢাকা পড়ে যায়।
দলে প্রত্যাবর্তন
পাতানো খেলায় জড়ানো, ওয়াসিম আকরাম ও ওয়াকার ইউনুসের খেলার মান নিচের দিকে চলে যাবার পাশাপাশি আকিব জাভেদের দূর্বল ক্রীড়াশৈলী ও দলে ভাঙনের ফলে শহীদ নাজিরের দলে স্থান লাভের সেরা সুযোগ এনে দেয়। তবে, তিনি এ সুযোগ নিতে পারেননি। কিন্তু ঘরোয়া ক্রিকেটে ঠিকই নিজেকে মেলে ধরতে তৎপরতা দেখান। কিছু সময়ের জন্যে তার এ খ্যাতির কারণে ২০০৩ সালের ক্রিকেট বিশ্বকাপের পর আঘাতে জর্জড়িত দলে প্রথম পছন্দের পেস আক্রমণের ভূমিকায় তাকে নজরে রাখা হয়। ২০০৫ সালে তাকে পুনরায় দলে ফিরিয়ে আনা হয়। কিছু সময় তিনি কোন ভূমিকাই রাখতে পারেননি।
৮ জুন, ২০০৬ তারিখে পাকিস্তান দলে তাকে খেলার জন্যে পুনরায় আমন্ত্রণ জানানো হয়। ইংল্যান্ড সফরে শীর্ষসারির তিনজন পেসারের অনুপস্থিতিতে তাকে সবসময়ই দলে প্রত্যাবর্তনের সুযোগ এনে দিয়েছিল। এ পর্যায়ে পাকিস্তান দল ইংল্যান্ড গমন করে ও তিনি শোয়েব আখতারের আঘাতপ্রাপ্তিতে স্থলাভিষিক্ত হন। হেডিংলিতে সিরিজের তৃতীয় টেস্টে অংশ নেন। সর্বশেষ টেস্ট খেলার পর সাত বছরের মধ্যে এটিই প্রথম ছিল।
অবসর
ওয়েস্ট ইন্ডিজের বিপক্ষে সিরিজ খেলেন। দক্ষিণ আফ্রিকা গমন করেন তিনি। তবে, পাঁচ খেলায় তিনি মাত্র তেরো উইকেটের সন্ধান পেয়েছিলেন। মোহাম্মদ আসিফ ও উমর গুলের আবির্ভাবে তার দলে প্রত্যাবর্তনের সুযোগ নষ্ট হয়ে যায়। এছাড়াও, ইন্ডিয়ান ক্রিকেট লীগে অংশগ্রহণের ফলে তার খেলোয়াড়ী জীবন কার্যত শেষ হয়ে যায়।
২০০৮ সালে ইন্ডিয়ান ক্রিকেট লীগ খেলার জন্যে চুক্তিবদ্ধ হন ও লাহোর বাদশাহের পক্ষে খেলেন। জানুয়ারি, ২০০৭ সালের পর থেকে তাকে আর আন্তর্জাতিক ক্রিকেট অঙ্গনে খেলতে দেখা যায়নি।
আল-আকসা (দ্ব্যর্থতা নিরসন)
আল-আকসা শব্দটি দ্বারা নিম্নের যেকোন বিষয় নির্দেশ করা হতে পারে:
লোরহো এস. ফোজে
'''লোরহো এস. ফোজে''' হলেন একজন ভারতীয় রাজনীতিবিদ, যিনি নাগা পিপলস ফ্রন্টের রাজনীতির সাথে যুক্ত। সপ্তদশ লোকসভা নির্বাচনে তিনি আউটার মনিপুর লোকসভা কেন্দ্রের লোকসভা সদস্য হিসেবে নির্বাচিত হন।
চাম্পাহাটি রেলওয়ে স্টেশন
চাম্পাহাটি রেলওয়ে স্টেশন হল শিয়ালদহ–ক্যানিং লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার চাম্পাহাটি ও তার পার্শ্ববর্তী এলাকাগুলিতে রেল পরিষেবা প্রদান করে।
স্টেশন চত্বর
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।
ইউসুফ বানুরী
মুহাম্মদ ইউসুফ বানুরী বা ইউসুফ বিন্নুরী (১৯০৮ – ১৯৭৭) একজন পাকিস্তানি ইসলামি পণ্ডিত, জামিয়া উলুমুল ইসলামিয়ার প্রতিষ্ঠাতা এবং বেফাকুল মাদারিসিল আরাবিয়া পাকিস্তানের সাবেক সভাপতি এবং সহ-সভাপতি।
শিক্ষা এবং কর্মজীবন
ইউসুফ বানুরী তাঁর পিতা ও মামার কাছ থেকে প্রাথমিক শিক্ষা পেয়েছিলেন। অতঃপর তিনি উচ্চতর ইসলামিক শিক্ষার জন্য ভারতের দারুল উলূম দেওবন্দে যান। জামিয়াহ ইসলামিয়া তালিমুদ্দিন, দাভেল থেকে তিনি আনোয়ার শাহ কাশ্মীরি ও শাব্বির আহমেদ উসমানির অধীনে দাওরায়ে হাদীস(মাস্টার্স) সম্পন্ন করেন। জামিয়া ইসলামিয়া তালিমুদ্দীন দাভেলে “শায়খুল হাদীস” এবং দারুল উলুম টান্ডো, সিন্ধিতে “শায়খুত তাফসির” হিসেবে দায়িত্ব পালন করেন। তিনি ১৯৫৪ সালে জামিয়া উলুমুল ইসলামিয়া প্রতিষ্ঠা করেন।
মৃত্যু
১৯৭৭ সালের ১৩ ই অক্টোবর তিনি ইসলামাবাদে ইসলামী মুশওয়ারতী কাউন্সিলের সভায় যোগ দিয়েছিলেন। সেখানে তার স্বাস্থ্যের অবনতি ঘটে এবং সঙ্গে সঙ্গে তাঁকে সম্মিলিত সামরিক হাসপাতাল, রাওয়ালপিন্ডিতে নিয়ে যাওয়া হয়। শেষ নিঃশ্বাস ত্যাগের সময়, তিনি হাসপাতালে উপস্থিতদের "আসসালামু আলাইকুম" বলে কালেমা তায়্যিবা পাঠ করেন এবং নিজেকে কিবলার দিকে ফিরিয়ে দেন। তাঁর লাশ করাচি নিয়ে আসা হয়। ডাঃ আবদুল হাই আরিফি জানাজার ইমামতি করেন এবং হাজার হাজার উলামা, ভক্ত, অনুসারী এবং শিক্ষার্থীদের মাঝে জামেয়া উলুমুল ইসলামিয়াতে তাঁকে দাফন করা হয়।
উত্তরাধিকার
করাচির একটি আবাসিক এবং বাণিজ্যিক শহর, যার মূল নাম "নিউ টাউন"। বানুরীর সম্মানে এটির নামকরণ করা হয় আল্লামা বানুরী টাউন ।
মারিয়ানা খাত
thumb|right|200px|মারিয়ানা খাতের অবস্থান thumb|left|200px|বাথিস্কাফ ত্রিয়েস্তের ভেতরে পিকার ও ওয়াল্‌শ
মারিয়ানা খাত বা মারিয়ানা ট্রেঞ্চ হলো প্রশান্ত মহাসাগরের তলদেশের একটি খাত বা পরিখা। এটি বিশ্বের গভীরতম সমুদ্র খাত। এটি প্রশান্ত মহাসাগরের পশ্চিম প্রান্তে মারিয়ানা দ্বীপপুঞ্জের ঠিক পূর্বে অবস্থিত। মারিয়ানা খাত একটি বৃত্তচাপের আকারে উত্তর-পূর্ব থেকে দক্ষিণ-পশ্চিমে প্রায় ২৫৫০ কিমি ধরে বিস্তৃত। এর গড় বিস্তার ৭০ কিমি। অধোগমন নামক এক ভৌগোলিক প্রক্রিয়ায় এই খাতটি গঠিত হয়েছে। খাতটির দক্ষিণ প্রান্তসীমায় গুয়াম দ্বীপের ৩৪০ কিমি দক্ষিণ-পশ্চিমে পৃথিবীপৃষ্ঠের গভীরতম বিন্দু অবস্থিত। এই বিন্দুর নাম চ্যালেঞ্জার ডিপ এবং এর গভীরতা প্রায় ১১,০৩৩ মিটার। বিন্দুটি "এইচ এম এস চ্যালেঞ্জার ২" জাহাজের নামে নামকরণ করা হয়েছে; এই জাহাজের নাবিকেরাই বিন্দুটি ১৯৪৮ সালে আবিষ্কার করে।
১৯৬০ সালের জানুয়ারি মাসে সুইস মহাসাগর প্রকৌশলী জাক পিকার ও মার্কিন নৌবাহিনীর লিউট্যান্যান্ট ডোনাল্ড ওয়াল্‌শ ফরাসি-নির্মিত বাথিস্কাফ ত্রিয়েস্ত-এ করে চ্যালেঞ্জার ডিপে অবতরণ করেন। জাক পিকারের বাবা ওগুস্ত পিকার বাথিস্কাফ উদ্ভাবন করেন। জাক ও ডোনাল্ড ১০,৯১৫ মিটার গভীরতায় ত্রিয়েস্তকে নিয়ে যেতে সক্ষম হন। এটি ইতিহাসের সবচেয়ে গভীরতম ডুব।
ব্যুৎপত্তি
মারিয়ানা ট্রেঞ্চের নামকরণ করা হয়েছে নিকটবর্তী মারিয়ানা দ্বীপপুঞ্জের নামে, যার নামকরণ স্পেনের চতুর্থ ফিলিপ এর বিধবা রাণী মারিয়ানা অফ অস্ট্রিয়ার সম্মানে লাস মারিয়ানা করা হয়েছিল। খাদটির পশ্চিম দিকে দ্বীপগুলি একটি দ্বীপের আর্কের অংশ যা একটি টেকটোনিক প্লেটের উপর গঠিত, যাকে বলা হয় মারিয়ানা প্লেট (দ্বীপগুলির জন্য এমন নামকরণ করা হয়েছে)।
পরিচিতি
খাদটি প্রায় ২ হাজার ৫৫০ কিলোমিটার (১ হাজার ৫৮০ মাইল) দীর্ঘ। চওড়ায় এটি মাত্র ৬৯ কিলোমিটার (৪৩ মাইল)। এখনো পর্যন্ত খাদের সর্বোচ্চ গভীরতা জানা গেছে প্রায় ১১ কিলোমিটার (প্রায় ৩৬ হাজার ৭০ ফুট)। অবশ্য গভীর সাগরের তলদেশে অত্যাধুনিক যন্ত্রপাতি ব্যবহারে এখনো রয়ে গেছে নানা সমস্যা। ফলে বিজ্ঞানীদের ধারণা খাদের গভীরতা আরো বেশি হতে পারে। সে জন্যই তাঁরা চালাচ্ছেন নিত্যনতুন অভিযান। পুরো মাউন্ট এভারেস্টকেও যদি তুলে এনে এই জায়গায় ডুবিয়ে দেয়া হয়, তাও তার মাথার ওপর আরও জায়গা বেঁচে যাবে। মারিয়ানা ট্রেঞ্চের সবচেয়ে গভীর অংশটি শেষ হয়েছে প্রশান্ত মহাসাগরের নিচে 'চ্যালেঞ্জার ডিপ' নামের একটি উপত্যকায় গিয়ে। খাদের শেষ অংশে পানির চাপ এতটাই যে, সমুদ্রপৃষ্ঠের স্বাভাবিক বায়ুচাপের তুলনায় তা ১০০০ গুণেরও বেশি। এ কারণেই এখানে স্বাভাবিকের চেয়ে পানির ঘনত্বও প্রায় ৫ শতাংশ বেশি। খাদের সবচেয়ে নিচু জায়গা 'চ্যালেঞ্জার ডিপ' নামটি রাখা হয়েছে জলযান এইচএমএস চ্যালেঞ্জার-২-এর নাম থেকে নিয়ে। স্থানটির তাপমাত্রা এতই কম যে, বিজ্ঞানীরা বলেন সাগর তলের সর্বনিম্ন তাপমাত্রার স্থান এটিই। কখনো হাইড্রোজেন সালফাইডসহ বিভিন্ন ধরনের খনিজ সমৃদ্ধ গরম পানিও বের হয় চ্যালেঞ্জার ডিপের ছিদ্রপথ দিয়ে। এগুলো প্রধান খাদ্য ব্যারোফিলিকজাতীয় ব্যাকটেরিয়ার। এসব ব্যাকটেরিয়াকেই আবার খায় শক্তিশালী অণুবীক্ষণ যন্ত্র দিয়ে দেখতে হয় এমন কতগুলো ছোট ছোট জীব। এদের খেয়ে বেঁচে থাকে মাছেরা। এভাবেই সাগরতলের এত গভীরেও জীবনের চক্র কিন্তু ঠিকই চলতে থাকে, যেমনটি চলে সাগরের ওপর। অতি ক্ষুদ্র কিছু ব্যাকটেরিয়ারও দেখা মেলে মারিয়ানা খাদে। সাধারণত সমুদ্রতলের গভীরে মৃত প্রাণীর কঙ্কাল, খোলস জমা পড়তে থাকে। মারিয়ানার তলও আলাদা নয়। এখানকার পানির রঙ সে জন্যই খানিকটা হলুদ।
অদিতি মহসিন
অদিতি মহসিন (জন্ম: ঢাকা) হলেন একজন বাংলাদেশী জনপ্রিয় সঙ্গীত শিল্পী। তিনি মূলত একজন সুমধুর কণ্ঠী রবীন্দ্র সঙ্গীত শিল্পী। অদিতি হলেন তাদের মধ্যে একজন যারা দেশের তরুণ প্রজন্মের মাঝে রবীন্দ্রনাথ ঠাকুরের গান রবীন্দ্র সঙ্গীত জনপ্রিয়করণের জন্য জীবন উৎসর্গ করেছেন। প্রতিভাবান এই রবীন্দ্র সঙ্গীত শিল্পী বাংলাদেশ এবং ভারত উভয় দেশের সঙ্গীত প্রেমীদের কাছে ব্যাপক জনপ্রিয়তা লাভ করেছেন এবং প্রশংসিত হয়েছেন। তিনি তার শ্রেষ্ঠত্বের প্রমাণ দেশে এবং বিদেশে অনেক অনুষ্ঠানের মাধ্যমে রেখেছেন। তার স্বাতন্ত্র্যসূচক শৈলী কণ্ঠের জন্য অদিতি মহসিন ইতোমধ্যে ঠাকুরের ভক্তদের মধ্যে নিজেকে অন্যতম একটি জায়গায় অধিষ্ঠিত করেছেন। রবীন্দ্রনাথ ঠাকুরের ৭০ তম মৃত্যু বার্ষিকীতে অদিতি দেশে তার জীবন, কাজ এবং ঠাকুর-অনুশীলনসহ বিভিন্ন বিষয় সম্পর্কে কথা বলেন। সম্প্রতি অদিতির ৯ম একক এ্যালবাম “মম রুপে বেশে” মুক্তি দেওয়া হয়েছে। এ্যালবামটি এসেছে বেঙ্গল ফাউন্ডেশনের ব্যানারে এবং এতে ১০টি গান রয়েছে।
প্রাথমিক জীবন
অদিতি মহসিন বাংলাদেশের ঢাকা শহরে রবীন্দ্রনাথ ঠাকুরের সঙ্গীত ও সাহিত্যের প্রতি অত্যন্ত অনুরাগী একটি পরিবারে জন্মগ্রহণ করেন। তার মা শৈশবে তার মধ্যে সঙ্গীতের উৎসাহ সৃষ্টি করেন এবং বুলবুল একাডেমী অব ফাইন আর্টসে (বিএএফএ) তাকে ভর্তি করান। বিএএফএ থেকে রবীন্দ্র সঙ্গীত এ তার ডিপ্লোমা প্রাপ্তির পর বাংলাদেশের প্রখ্যাত রবীন্দ্র সঙ্গীত শিল্পী সাদি মোহাম্মাদের অধীনে তিনি সঙ্গীত প্রশিক্ষণ অব্যাহত রাখেন। ১৯৯২ সালে অদিতি শান্তিনিকেতনের বিশ্বভারতী বিশ্ববিদ্যালয় থেকে সঙ্গীত অধ্যয়নের জন্য ভারত সরকার তাকে পাণ্ডিত্য পুরস্কারে ভূষিত করে। সেখানে তিনি রবীন্দ্র সঙ্গীতের অন্যতম পণ্ডিত কণিকা বন্দ্যোপাধ্যায় এবং নীলিমা সেনের কাছ থেকে প্রশিক্ষণ গ্রহণের সুযোগ পান। শান্তিনিকেতন থেকে তিনি ব্যাচেলর অব মিউজিক এবং মাস্টার অব মিউজিক উভয় পরীক্ষায় প্রথম শ্রেণীতে উত্তীর্ণ হন।
সঙ্গীত জীবন
অদিতির শান্তিনিকেতনের বিশ্বভারতী বিশ্ববিদ্যালয়ে থাকাকালীন ছিল তার সঙ্গীত জীবনের অন্যতম সফল অধ্যায় এবং এটিই তাকে গায়িকা হিসাবে কর্মজীবনে প্রতিষ্ঠা করতে সাহায্য করেছিল। তিনি তার কণ্ঠের উন্নতিকল্পে স্বস্তিকা মুখোপাধ্যায়ের কাছ থেকে আরও ছয় মাসের পৃথক প্রশিক্ষণ এবং সঙ্গীত বিষয়ে বিবিধ জ্ঞান লাভ করেন।
অদিতি মহসিন একজন নিয়মিত সঙ্গীত শিল্পী। প্লে-ব্যাক গায়িকা হিসেবে রবীন্দ্র সঙ্গীত রেকর্ডিংয়ে তার অসাধারণ নৈপূণ্য রয়েছে। তার প্রথম রেকর্ডিং ছিল বেঙ্গল ফাউন্ডেশন এর আমার মন চেয়ে রয় শিরোনামের একটি সিডি ও ক্যাসেট। এই এ্যালবামটি ২০০৩ সালে মুক্তি পায়। তার দ্বিতীয় এ্যালবাম ছিল শারদ প্রাতে শিরোনামে। এটি ভারতের কলকাতার প্রাইম মিউজিক এর ব্যানারে ২০০৪ সালে মুক্তিলাভ করে। অদিতি বাংলাদেশ টেলিভিশন, বাংলাদেশ বেতার, এবং অন্যান্য প্রাইভেট স্যাটেলাইট চ্যানেলসমূহ যেমন: এনটিভি, মাছরাঙ্গা টিভি, এসএ টিভি, তারা মিউজিক ইত্যাদি চ্যানেলের একজন নিয়মিত শিল্পী। তিনি ডঃ নওজেশ আহমেদের ফটোগ্রাফের উপর ভিত্তি করে রবীন্দ্রনাথ ঠাকুর এর উপর নির্মিত একটি তথ্যচিত্রে ছিন্নপত্র নামক গান গেয়েছিলেন। সর্বশেষ ২০১৩ সালে তার মুক্তিপ্রাপ্ত এ্যালবাম ছিল বর্ষণমুখর রাতে ফাগুন সমীরণে। তার অসাধারণ সুমধুর কণ্ঠের জন্য তিনি বাংলাদেশ এবং ভারত উভয় দেশের রবীন্দ্রপ্রেমী শ্রোতাদের কাছে খুবই জনপ্রিয়।
অদিতি বিশ্বব্যাপী সঙ্গীত পরিবেশনে বিশেষ খ্যাতি অর্জন করেছেন; যেমন: মার্কিন যুক্তরাষ্ট্র, যুক্তরাজ্য, কানাডা, সংযুক্ত আরব আমিরাত, চীন, ইন্দোনেশিয়া এবং ভারত সহ বিশ্বের অন্যান্য প্রবাসী বাংলাভাষী বসবাসরত দেশসমূহে। তিনি ২০০০ সাল থেকে ছায়ানট এর একজন সিনিয়র শিক্ষক হিসেবে দায়িত্ব পালন করছেন।
ব্যক্তিগত জীবন
অদিতি জাতীয় রবীন্দ্র সঙ্গীত সম্মেলন পরিষদ ঢাকা সিটি কমিটির সেক্রেটারির দায়িত্বে আছেন। এছাড়াও তিনি "বাংলাদেশ রবীন্দ্র সঙ্গীত শিল্পী সংস্থা" এর একজন অন্যতম সদস্য।
পুরস্কার ও সম্মান
অদিতি মহসিন তার সঙ্গীত জীবনে বহু পুরস্কার লাভ করেছেন; এর মধ্যে উল্লেখযোগ্য হল বিশ্বভারতী বিশ্ববিদ্যালয় থেকে সঙ্গীতে ব্যাচেলর প্রথম স্থান অর্জনের জন্য "দেবব্রত স্মৃতি পুরস্কার" এবং ২০০৪ সালে সঙ্গীতের জন্য "অনন্যা শীর্ষ দশ পুরস্কার" (অনন্য ১০ জন শীর্ষ গায়িকা বাংলাদেশ)। এছাড়াও সেরা রবীন্দ্র সঙ্গীত গায়িকা হিসেবে ২০০৬ সালে "সিটিসেল চ্যানেল-আই সঙ্গীত পুরস্কার" লাভ করেন।
দ্য ওয়ে অব অল ফ্লেশ (১৯২৭-এর চলচ্চিত্র)
দ্য ওয়ে অব অল ফ্লেশ (The Way of All Flesh) হল ভিক্টর ফ্লেমিং পরিচালিত ১৯২৭ সালের মার্কিন নির্বাক নাট্যধর্মী চলচ্চিত্র। পার্লি পুর শিহানের গল্প অবলম্বনে এর চিত্রনাট্য রচনা করেছেন লায়োস বিরো, জুল ফার্থম্যান ও জুলিয়ান জনসন। এতে শ্রেষ্ঠাংশে অভিনয় করেন এমিল জ্যানিংস, যিনি একাডেমি পুরস্কারের ১ম আয়োজনে এই চলচ্চিত্র ও দ্য লাস্ট কমান্ড চলচ্চিত্রে অভিনয়ের জন্য শ্রেষ্ঠ অভিনেতার পুরস্কার অর্জন করেন। বর্তমানে চলচ্চিত্রটির কোন কপি পাওয়া যাচ্ছে না।
পুনর্নির্মাণ
চলচ্চিত্রটি ১৯৪০ সালে প্যারামাউন্ট পিকচার্সের প্রযোজনায় পুনর্নির্মিত হয়। এতে শ্রেষ্ঠাংশে অভিনয় করেন আকিম তামিরভ, গ্লাডিস জর্জ ও উইলিয়াম হেনরি।
রুমা গুহঠাকুরতা
right|thumb|300px|রুমা গুহঠাকুরতা রুমা গুহঠাকুরতা একজন বাঙালি অভিনেত্রী ও গায়িকা। ১৯৩৪ সালে কলকাতায় জন্মগ্রহণ করেন। মা সতী দেবী ছিলেন সেই যুগের বিখ্যাত গায়িকা। বাবা সত্যেন ঘোষ। মা সতী দেবী, আলমোড়ায় উদয় শংকর কালচার সেন্টারের মিউজিক এন্সম্বলের সদস্য ছিলেন ও পরে মুম্বাইয়ে পৃথ্বী থিয়েটারে মিউজিক ডিরেকটার ( দেশের প্রথম মহিলা সংগীত পরিচালক) হন তাই রুমার ছেলেবেলা কেটেছে আলমোড়া ও মুম্বাইয়ে। সতী দেবীর পিসতুতো ভাই হলেন বরেণ্য চিত্রপরিচালক সত্যজিৎ রায় ও বিজয়া রায় হলেন আপন ছোটবোন। ১৯৫২ সালে  কিশোর কুমারকে বিবাহ করেন ও তাদের পুত্র সুগায়ক অমিত কুমার। ১৯৫৮ সালে তার দাম্পত্য জীবনে বিচ্ছেদ হয় এবং ১৯৬০ সালে অরূপ গুহঠাকুরতা কে বিবাহ করেন । তিনি ১৯৫৮ সালে ক্যালকাটা ইয়ুথ কয়্যার প্রতিষ্ঠা করেন। সত্যজিৎ রায় পরিচালিত 'অভিযান' (১৯৬২) ও 'গণশত্রু' (১৯৮৮) তে রুমা দেবী অভিনয় করেছেন। 'তিনকন্যা'র 'মণিহারা'য় (১৯৬১) অভিনেত্রী কণিকা মজুমদারের লিপে 'বাজে করুণ সুরে' গানটি রুমা দেবীর গাওয়া।
মৃত্যু
রুমা গুহঠাকুরতা ২০১৯ সালের ৩ জুন হৃদরোগে আক্রান্ত হয়ে সকাল ছটা নাগাদ ঘুমের মধ্যে শেষনিশ্বাস ত্যাগ করেন।
লা দিভিনা কোম্মেদিয়া
দিভিনা কোম্মেদিয়া (Divina Commedia দান্তে কর্তৃক রচিত একটি সুদীর্ঘ মহাকাব্য। বিশ্ব সাহিত্যের সবচেয়ে প্রসিদ্ধ কাজগুলোর অন্যতম এই মহাকাব্যটি এর ইংরেজি অনুবাদ ডিভাইন কমেডি (The Divine Comedy) নামেই বিশ্বে সুপরিচিত। বাংলা ভাষা সহ পৃথিবীর অসংখ্য ভাষায় এ মহাকাব্য অনূদিত হয়েছে। এটি অদ্যাবধি ইতালিয় সাহিত্যের সর্বশ্রেষ্ঠ সৃষ্টি হিসেবে পরিগণিত। দান্তের জন্ম ১২৬৫’র ১৪ মে থেকে ১৩ জুনের মধ্যে; তার অকস্মাৎ প্রয়াণ ১৩২১ খ্রিষ্টাব্দে। ১৩০৮ থেকে শুরু করে, তার মৃত্যুর (১৩২১) এক বছর আগে ১৩২০ খ্রিষ্টাব্দ পর্যন্ত এ মহাকাব্য লেখা হয়। এ কাব্যে পরকাল তথা মৃত্যুপরবর্তী জীবনের কাল্পনিক উপস্থাপন মধ্যযুগে র মনস্তত্ত্বের প্রতীক। মধ্যযুগে পাশ্চাত্য গির্জাগুলো কীভাবে জীবনযাত্রা বিকশিত হয়েছিল তা দান্তের কবিতার মাধ্যমে প্রকাশিত হয়েছে। কবিতাটি ইতালির পশ্চিমের তুস্কান অঞ্চলের আঞ্চলিক ভাষায় লেখা হয়েছে। তুস্কান ভাষাকে প্রমিত ইতালীয় ভাষা হিসেবে প্রতিষ্ঠার পেছনেও এর উল্লেখযোগ্য অবদান রয়েছে।
কাঠামো
লা দিভিনা কোম্মেদিয়া মহাকাব্যটি তিন পর্বে বিভক্ত যথা:— ইনফেরনো, পুরগাতোরিও এবং পারাদিসো। প্রতিটি পর্বে রয়েছে ৩৩টি সর্গ বা কান্তি (ইতালিয় ভাষায় কান্তির একক কান্তো)। তবে ইনফারনো পর্বে আছে ৩৪টি সর্গ। অবশ্য এটি মুখবন্ধ স্বরূপ। অর্থাৎ সব মিলিয়ে সর্বমোট ১০০টি কান্তি রয়েছে এ মহাকাব্যে। মহাকাব্যে পংক্তির সংখ্যা ১৪,২৩৩।
এ সাহিত্যকর্মে "তিন"—এর ব্যবহার অভিক্ষিপ্ত। সাথে সাথে, ছন্দ হিসেবেও তেরজা রিমা ব্যবহার করা হয়েছে, যেখানে প্রতিটি লাইনেই রয়েছে ১১টি মাত্রা।
কাহিনী ও বিষয়বস্তু
খ্রিস্টান ধর্মের দৃষ্টিকোণ থেকে দান্তের নরক ভ্রমণ ও স্বর্গ গমনের কাহিনী এ মহাকাব্যের মূল উপজীব্য। প্রকৃতপক্ষে এ কবিতায় স্রষ্টার দিকে আত্মার ভ্রমণের কথাই বলা হয়েছে। দান্তে মধ্যযুগের খ্রিস্টান ধর্মচিন্তা ও দর্শন ফুটিয়ে তুলেছেন, বিশেষত থামিস্টিক দর্শন ও থমাস একিনাসের সুম্মা থিওলোজিকা। যার কারণে, "দিভিনা কোম্মেদিয়া"-কে "ছন্দে ছন্দে সুম্মা"(The Summa in verse)ডাকা হয়। দান্তের এ সাহিত্যকর্মে ভের্গিলকে মানুষ হিসেবে উপস্থাপন করা হয়েছে, কারণ বিয়েত্রিচকে দেখানো হয়েছে ঐশ্বরিক জ্ঞান হিসেবে।
উত্তমপুরুষে লেখা এ কাব্যে দেখা যায় তিনটি ভিন্ন জগতে দান্তের ভ্রমণ। রোমান কবি ভের্গিলকে দেখা যায় তার নরক ও পুরিগাতোরিও ভ্রমণে নির্দেশক হিসেবে থাকতে; বিয়েত্রিচ, দান্তের প্রেমিকা, তাকে স্বর্গে নিয়ে যায়। বিয়েত্রিচ ছিলো ফ্লোরেন্স শহরের এক রমণী, যার সাথে দান্তোর শৈশবে দেখা হয়। সারাজীবনই দান্তে তার প্রেমে মগ্ন ছিলেন, যার কথা আসে তার লা ভিতা নুওভাতে আসে।
গ্রাফিনওএস
গ্রাফিনওএস হল একটি অ্যান্ড্রয়েড-ভিত্তিক কিছু নির্বাচিত স্মার্টফোনের জন্য কঠোর নিরাপত্তাবিশিষ্ট, গোপনীয়তা কেন্দ্রিক, মুক্ত এবং উন্মুক্ত উৎসের মোবাইল অপারেটিং সিস্টেম। এটি মার্চ, ২০১৯ পর্যন্ত অ্যান্ড্রয়েড হার্ডেনিং নামে পরিচিত ছিল এবং এটি গোপনীয়তা এবং নিরাপত্তার উপর জোর দেওয়া হয়েছিল।  গ্রাফিনওএস বেশ কয়েকটি গুগল পিক্সেল স্মার্টফোনে ইন্সটল করা যায়।
ইতিহাস
মূল ডেভেলপার ড্যানিয়েল মিকাই, মূলত কপারহেড লিমিটেডের সহ-প্রতিষ্ঠাতাদের মধ্যে বিভেদ না হওয়া পর্যন্ত কপারহেডস-এ কাজ করেছিলেন। এই ঘটনার পরে, মাইকে অ্যান্ড্রয়েড হার্ডেনিং প্রজেক্টের দিকে মনোযোগ দিলেন, যেটি গ্রাফিনিওএস নামকরণ করে প্রকল্পটি কী হয়েছে তা আরও ভালভাবে প্রতিফলিত করতে।
সমর্থন
গ্রাফিনওএস বর্তমানে গুগল পিক্সেল সারির নিম্নলিখিত স্মার্টফোন মডেলগুলিতে সমর্থন করে:
অভ্যর্থনা
ডের স্ট্যান্ডার্ডের জর্জ পিচলার এবং অন্যান্য সংবাদ সূত্রগুলি এডওয়ার্ড স্নোডেনের টুইটারের উদ্ধৃতি "আমি যদি আজ একটি স্মার্টফোন কনফিগার করতাম, আমি বেস অপারেটিং সিস্টেম হিসাবে ড্যানিয়েল মাইকের গ্রাফিনওএস ব্যবহার করতাম" প্রকাশ করেছিল।
কেন ব্যবহারকারীদের মালিকানাধীন অ্যাপসমূহ ইনস্টল করতে বাধ্য করা উচিত নয় সে বিষয়ে আলোচনা করার সময়, নেটজেডপলিটিক.অর্গ এর লেনার্ট মোহলেনমেয়ার অ্যাপল বা গুগলের বিকল্প হিসেবে গ্রাফিনওএস ব্যবহারের পরামর্শ দিয়েছিলেন। সিয়েত মবিলিনিয়া এবং ওয়েবটেকনো পরামর্শগুলি পুনরাবৃত্তি করেছিল যে গ্রাফিনওএস স্ট্যান্ডার্ড অ্যান্ড্রয়েডের জন্য একটি ভাল নিরাপত্তা এবং গোপনীয়তা-ভিত্তিক প্রতিস্থাপন।
২০২১ সালের জানুয়ারি মাসে টুইটারের প্রধান নির্বাহী কর্মকর্তা জ্যাক ডোরসি গ্রাফিনওএস ওয়েবসাইটের লিঙ্ক পোস্ট করেছিলেন যা গ্রাফিনওএসে তাঁর সম্ভাব্য আগ্রহ প্রকাশ করেছিল।
ফুটবল ক্লাব রুখ লভিউ
ফুটবল ক্লাব রুখ লভিউ (, Football Club Rukh Lviv; এছাড়াও ফুটবল ক্লাব রুখ ভিনিকি, এফসি রুখ লভিউ অথবা রুখ লভিউ নামে পরিচিত) হচ্ছে লভিউ ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ২০০৩ প্রতিষ্ঠিত হয়েছে। রুখ লভিউ তাদের সকল হোম ম্যাচ লভিউয়ের স্কিফ স্টেডিয়ামে খেলে থাকে; যার ধারণক্ষমতা হচ্ছে ৩,৭৪২। বর্তমানে এই ক্লাবের ম্যানেজারের দায়িত্ব পালন করছেন ইভান ফেদিক এবং সভাপতির দায়িত্ব পালন করছেন হ্রিহোরি কোজলোভস্কিলুক। ইউক্রেনীয় রক্ষণভাগের খেলোয়াড় ভলোদিমির জাস্তাভনি এই ক্লাবের অধিনায়কের দায়িত্ব পালন করছেন।